S-864/2009

Ár 2009, þriðjudaginn 20. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 864/2009: Ákæruvaldið (E-kk-nf Á-kk-nf) gegn K-kk-þgf G-kk-þgf (G-kk-nf Á-kk-nf hrl.), sem tekið var til dóms hinn 12. sama mánaðar.

Málið er höfðað með ákæru ríkislögreglustjóra, dagsettri 7. september sl. á hendur ákærða, K-kk-þgf G-kk-þgf, kt. 000000-0000, Lækjarvaði 25, Reykjavík, og Formvélum ehf., kt. 000000-0000, Kletthálsi 9, Reykjavík, sem ákærði er talinn vera í svari fyrir, „fyrir meiri háttar brot gegn skattalögum framin í rekstri einkahluta-félagsins Formvélar, sem ákærði K-kk-nf var framkvæmdastjóri, stjórnarmaður og prókúruhafi fyrir, með því að hafa eigi staðið skil á virðisaukaskattsskýrslum fyrir hönd félagsins á árinu 2007, en með þessu var eigi talin fram skattskyld velta á árinu samtals að fjárhæð kr. 13.964.644, og hafa eigi staðið ríkissjóði skil á virðisaukaskatti sem innheimtur var í starfseminni á árinu 2007, í samræmi við fyrirmæli í IX. kafla laga um virðisaukaskatt nr. 50/1988, samtals að fjárhæð kr. 3.013.979, sem sundurliðast sem hér greinir:

Uppgjörstímabil Vantalin skattskyld velta Vangoldinn VSK á eindaga

Árið 2007:

Janúar-febrúar kr. 1.043.021 kr. 255.272

Mars-apríl kr. 2.332.057 kr. 323.448

Maí-júní kr. 2.464.318 kr. 603.759

Júlí-ágúst kr. 1.312.575 kr. 321.581

September-október kr. 3.022.324 kr. 626.984

Nóvember-desember kr. 3.790.349 kr. 882.935

Samtals kr. 13.964.644 kr. 3.013.979

Framangreind brot ákærða K-kk-ef samkvæmt ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða Formvélar ehf. samkvæmt ákæru teljast varða við:

b) 8. mgr. 40 gr. laga nr. 50/1988 um virðisaukaskatt að því er varðar 1. tölulið ákæru, sbr. tilvitnuð ákvæði í a) lið að framan.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákæruvaldið hefur í bókun krafist þess að ákæran verði leiðrétt í þá veru að refsikrafan snúi bæði að ákærða K-kk-þgf og einkahlutafélaginu Formvélum en ekki að ákærða einum, eins og misritast hafi. Af hálfu ákærða, Formvéla ehf., er því mótmælt að þessi leiðrétting ákærunnar komist að í málinu.

Samkvæmt 1. mgr. 153. gr. laga um meðferð sakamála nr. 88, 2008 verður ekki bætt úr þeim galla á ákærunni sem hér um ræðir nema með framhaldsákæru. Samkvæmt því varðar refsikrafan einungis ákærða K-kk-nf.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni. Fyrir liggur að ákærði greiddi skatt þann sem hann stóð ekki skil á og skilaði um hann skýrslum áður en mál þetta var höfðað. Í nýlegri dómaframkvæmd hefur verið litið svo á að þegar svo standi á varði brot sem þetta ekki við 262. gr. almennra hegningarlaga og ber að sýkna ákærða af því. Ákærði K-kk-nf og Formvélar ehf. hafa því orðið sek um brot það sem lýst er í ákærunni og er að öðru leyti réttilega heimfært til refsiákvæðis laganna um virðisaukaskatt. Með vísan til þess sem áður sagði um refsikröfuna verður ákærða K-kk-þgf einum gerð refsing í málinu og telst hún með hliðsjón af málsbótum hans vera hæfilega ákveðin 1.800.000 króna sekt. Þá ber að ákveða það að 30 daga fangelsi komi í stað sektarinnar, greiðist hún ekki innan 4 vikna frá dómsbirtingu.

Dæma ber ákærðu til þess að greiða óskipt verjanda sínum, G-kk-þgf Á-kk-þgf hrl. 100.000 krónur í málsvarnarlaun, sem dæmast með virðisaukaskatti.

Annan sakarkostnað mun ekki hafa leitt af málinu.

DÓMSORÐ:

Ákærði, K-kk-nf G-kk-nf, greiði 1.800.000 krónur í sekt og komi 30 daga fangelsi í stað sektarinnar, greiðist hún ekki innan 4 vikna frá dómsbirtingu.

Ákærðu greiði óskipt verjanda sínum, G-kk-þgf Á-kk-þgf hrl. 100.000 krónur í málsvarnarlaun.

P-kk-nf G-kk-nf